KTC จัดเวิร์คช้อป “หนังสืองานศพเปลี่ยนชีวิต”
KTC จัดเวิร์คช้อป “หนังสืองานศพเปลี่ยนชีวิต” ณ ห้องประชุมใหญ่ KTC ชั้น 18 ซอยสุขุมวิท 33
31 ส.ค. 2560

เมื่อเร็วๆ นี้ บริษัท บัตรกรุงไทย จำกัด (มหาชน) หรือ KTC โดยนางกัณฑรัตน์ เจิมจิตรผ่อง รองประธานเจ้าหน้าที่บริหาร – สื่อสารองค์กรและธุรกิจสัมพันธ์ และนางสาวพจนีย์พร ชำนาญภักดี ผู้อำนวยการ  – ทรัพยากรบุคคล จัดเวิร์คช้อป “หนังสืองานศพเปลี่ยนชีวิต” ให้กับสื่อมวลชนที่สนใจ
โดย วีระศักดิ์ จันทร์ส่งแสง ผู้ช่วยบรรณาธิการ นิตยสารสารคดี เจ้าของรางวัลเซเว่นบุ๊คอวอร์ด วิทยากรให้ความรู้เกี่ยวกับความสำคัญของหนังสืออนุสรณ์งานศพ การเขียนเรื่องราวในชีวิตที่ต้องการบอกกล่าวคน ข้างหลัง และเวิร์คช้อป “เบาใจไขชีวิต” โดยอมรรัตน์ พุฒเจริญ วิทยากรกระบวนการ
เพื่อให้ผู้เข้าร่วมกิจกรรมตระหนักถึงการเตรียมการต่างๆ ในช่วงสุดท้ายของชีวิตให้พร้อมที่สุดก่อนจากไป ด้วยการเรียนรู้ความสำคัญของการทบทวนชีวิต วิธีการเขียนหนังสือแสดงเจตนาเกี่ยวกับการรักษาพยาบาล (Living Will) และหลักการเขียนหนังสืออนุสรณ์งานศพให้กับตนเอง โดยงานดังกล่าวจัดขึ้น ณ ห้องประชุมใหญ่ KTC ชั้น 18 ซอยสุขุมวิท 33